Súradnice: 42°08′53″S 24°44′58″V﻿ / ﻿42,14806°S 24,74944°V﻿ / 42.14806; 24.74944

**Dom doktora Raška Petrova** (bulh. Къща на доктор Рашко Петров – *Kăšta na doktor Raško Petrov*), známy aj ako **Dom mladomanželov** (bulh. Дом на младоженците – *Dom na mladožencite*) je meštiansky obrodenecký dom z druhej polovice 19. storočia, nachádzajúci sa v centrálnej časti mesta Plovdiv v Plovdivskej oblasti v južnom Bulharsku.

Lokalita
--------

Danovov dom leží v centrálnej časti mesta Plovdiv na hraniciach architektonicko-historickej rezervácie Starý Plovdiv na na ulici „Săborna" (bulh. улица „Съборна") č. 23 oproti schodisku vedúcemu ku Katedrále Zosnutia Bohorodičky vedľa domu Konstantina Stoilova.

Dejiny
------

Dom bol postavený v 60. rokoch 19. storočia pre potreby doktora Raška Petrova, spolubojovníka Vasila Levského a člena Prvej bulharskej légie pod vedením Georgiho Rakovského, ktorý bol jedným z prvých plovdivských diplomovaných lekárov, ktorí vyštudovali medicínu v zahraničí. V budove následne fungovala jedna z prvých lekární v meste.

Po oslobodení Bulharska v roku 1878 v budove sídlili orgány Dočasnej ruskej správy, pod vedením kniežaťa Alexandra Dondukova-Korsakova.

Po reštaurácii začala budova od roku 1974 slúžiť ako obradný dom – tzv. *Dom mladomanželov* – pre konanie civilných svadobných obradov. Tomuto účelu dom slúžil do roku 2015, kedy bol zatvorený.

Na prelome 10. a 20. rokov 21. storočia budovu kúpil súkromný majiteľ Dimităr Georgiev s cieľom otvoriť v nej galériu. Od roku 2021 je budova sídlom Múzejnej galérie Dimităra Georgieva.

Charakteristika
---------------

Budova je typickým predstaviteľom bulharskej obrodeneckej nesymetrickej architektúry.

V dôsledku vysokej denivelácie spôsobenej strmým terénon na mieste kde dom stojí, je predná časť domu dvojposchodová, zatiaľ čo zadná je štvorposchodová, s vysokými maazami (skladmi), cez ktoré prechádzajú staré pevnostné hradby. Vchod do budovy má formu niky, ktorá sa nachádza pod arkierom.

Salón je obložený mramorovými kachličkami, stropy miestností sú zdobené drevorezbou.

Múzejná galéria Dimităra Georgieva
----------------------------------

*Múzejná galéria Dimităra Georgieva* (bulh. Музейната галерия „Димитър Георгиев" – *Muzejnata galerija „Dimităr Georgiev"*) bola oficiálne otvorená 3. marca 2021. Galéria je pomenovaná po vlastníkovi diel galérie a budovy Dimitărovi Georgievovi. Predstavuje zbierku viac ako 300 umeleckých diel, predovšetkým malieb, plastík a keramiky, ktoré Dimităr Georgiev zbieral po dobu viac ako 30 rokov. V rámci múzejnej zbierky sú predstavené diela významných autorov, medzi ktorými sú napríklad Jaroslav Věšín, Ivan Mrkvička, Ivan Milev, Dimităr Giudženov, Andrej Nikolov, Zlaťu Bojadžiev, Canko Lavrenov, Boris Georgiev, alebo Boris Michajlov.

Galéria
-------

* celkový pohľad na dom z juhovýchoducelkový pohľad na dom z juhovýchodu
* pohľad na ulicu „Săborna" s domom doktora Raška Petrova zvrchu od Danovovho domupohľad na ulicu „Săborna" s domom doktora Raška Petrova zvrchu od Danovovho domu
* pohľad na prednú (južnú) fasádu budovypohľad na prednú (južnú) fasádu budovy

Referencie
----------

1. 1 2 3 4 5 6 7 8 9 10 11 12 13  TOTEV, Božidar. Enciklopedija na Plovdiv. Sofia : Božidar Totev/Bulged OOD. 2017. 608 s. ISBN 9786191881383. S. 272. (po bulharsky)
2. 1 2 3 4 5 6 7 8 9 10 11 12 13 14  RAJČEVSKI, Georgi. Plovdivska enciklopedija – šesto preraboteno i dopălneno izdanie. Plovdiv : Izdatelska kăšta „Glas". 2017. 474 s. ISBN 9789544915537. S. 223. (po bulharsky)
3. 1 2 3 4 5  NOW, Plovdiv. *Музейната галерия "Димитър Георгиев" отваря врати в Пловдив навръх Националния празник - 3 март* [online]. plovdivnow.bg, 2021-02-20, [cit. 2023-04-11]. Dostupné online.
4. 1 2 3 4  Екатерина Костова - Радио Пловдив. *Отвори врати най-новата галерия-музей в Пловдив* [online]. bnr.bg, публикувано на 02.03.21 в 13:01, [cit. 2023-04-11]. Dostupné online.
5. 1 2 3 4 5   *Галерия-музей „Димитър Георгиев" отваря врати* [online]. plovdiv-online.com, 2021-03-02, [cit. 2023-04-11]. Dostupné online.
6. 1 2 3 4 5 6 7   *Музейната галерия "Димитър Георгиев" отваря врати в Стария град* [online]. plovdivtime.bg, [cit. 2023-04-11]. Dostupné online.
7. ↑  МАРИЦА, Екип. *Затвориха легендарния Дом на младоженците в Стария град* [online]. marica.bg, 2015-03-11, [cit. 2023-04-11]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Dom doktora Raška Petrova**